CELEX: 32011R1248
Language: hr
Date: 2011-11-29 00:00:00
Title: Provedbena uredba Komisije (EU) br. 1248/2011 od 29. studenoga 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               176
            
         32011R1248
   
               L 319/37
            
            
               SLUŽBENI LIST EUROPSKE UNIJE
            
            
               29.11.2011.
            
         
      PROVEDBENA UREDBA KOMISIJE (EU) br. 1248/2011
   od 29. studenoga 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Stroj za uporabu s dizalima, s dimenzijama od oko 83 × 70 × 30 cm i težine od 418 kg (takozvani. „stroj za vuču bez zupčanika”), koji se sastoji od:
               
                           —
                        
                        
                           sinkronog električnog motora s trajnim magnetom snage od 3,4 kW,
                        
                     
                           —
                        
                        
                           kolotura na osovini motora,
                        
                     
                           —
                        
                        
                           sustava kočenja, i
                        
                     
                           —
                        
                        
                           generatora signala za određivanje točnog položaja kabela (nadzorni sustav sigurnosti).
                        
                     Uređaj je ugrađen u osovini dizala za dizanje i spuštanje kabine.
            
            
               8425 31 00
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 2.a uz odjeljak XIV. i tekstom oznaka KN 8425 i 8425 31 00.
               Uređaj se sastoji od električnog motora i kolotura na osovini motora. S obzirom na njegove osobine, stroj se smatra vitlom pod tarifnim brojem 8425.
               Prisutnost sustava kočenja ili odsutnost kabela ili remena ne isključuje razvrstavanje stroja kao vitlo (vidjeti također mišljenje o razvrstavanju HS-a 8425.31/1). Prisutnost nadzornog sustava sigurnosti ne mijenja osobine vitla.
               Stoga se isključuje razvrstavanje pod tarifnim brojem 8431 kao dio dizala.
               Stroj se, stoga, razvrstava pod oznaku KN 8425 31 00 kao vitlo koje pokreće električni motor.